शिक्षकों की सेवा समाप्त कर आरोप पत्र जारी करें : कलेक्टर
अतिक्रमण, शौचालय तुड़वाने निर्देश दिए गए
भास्कर संवाददाता | दमोह
कलेक्टोरेट सभाकक्ष में सोमवार को टीएल बैठक हुई। बैठक में कलेक्टर डॉ. श्रीनिवास शर्मा ने निर्देश देते हुए कहा कि बालिका छात्रावास सहित अन्य छात्रावासों में पलंग व्यवस्था सुनिश्चित कराएं। पलंगों की कमी नहीं रहनी चाहिए। लंबित जाति प्रमाण पत्रों का निराकरण 31 दिसंबर तक करना सुनिश्चित करें। बैठक में सीईओ जिला पंचायत डॉ. जगदीश जटिया मौजूद थे। कलेक्टर श्री शर्मा ने डीईओ से कहा भुगतान क्यों नहीं हो रहा है क्या समस्या है स्पष्ट बताएं। बजट की कोई समस्या है तो मुझे बताएं। उन्होंने कार्यालय में शिक्षकों के अटैचमेंट समाप्त करने की बात कही। उन्होंने कहा धनेटा मॉल में आकस्मिक भ्रमण के दौरान दो शिक्षकों के अवकाश का आवेदन में डेट डाली गई थी और पंजी में अवकाश इंद्राज भी नहीं था। कलेक्टर ने दोनों शिक्षकों की सेवा समाप्त कर आरोप पत्र जारी करने की कार्रवाई के निर्देश दिए।
अतिक्रमण हटाएं : स्वास्थ्य विभाग की समीक्षा के दौरान सीएमएचओ ने बताया अस्पताल में लाइट नहीं रहने पर जनरेटर का उपयोग किया जाता है। सभी जनरेटर व्यवस्थित हैं। टायलेट पर्याप्त हैं इसके अलावा सुलभ शौचालय भी परिसर में बना हुआ है। कलेक्टर ने शहर की नालियों, अस्थायी दुकानों की व्यवस्था, बस स्टैंड से अतिक्रमण हटाने सीएमओ को निर्देश दिए। उन्होंने कहा कच्चे शौचालय जहां भी हों उन्हें तोड़े। उन्होंने एवरेस्ट लॉज के पास अतिक्रमण हटाने के भी निर्देश दिए। उन्होंने श्रम विभाग के अधिकारी को निर्देश दिए कि नगर पंचायत पथरिया को 2 लाख रुपए और दमोह जनपद को 25 हजार रुपए की राशि उपलब्ध कराएं। बैठक में संयुक्त कलेक्टर नंदा कुशरे, एसडीएम दमोह राकेश कुशरे, एसडीएम हटा नंदलाल सामरथ, एसडीएम पथरिया एस.के.अहिरवाल, एसडीएम तेंदूखेड़ा डॉ.सीपी पटेल, लोक निर्माण विभाग के ईई पीएस पंत, तहसीलदार मनोज श्रीवास्तव, सीएमएचओ एके बड़ौनिया, सिविल सर्जन बीआर अग्रवाल सहित विभिन्न विभागों के अधिकारी मौजूद थे।
दमोह । कलेक्टोरेट सभाकक्ष में सोमवार को टीएल बैठक हुई। जिसमें कलेक्टर श्रीनिवास शर्मा ने दिशा-निर्देश दिए।
hin_Deva hin_Deva bho_Deva hin_Deva hin_Deva hin_Deva